en da en da da da ro da da da sv da sv da en da en de nl da da da da da da da en da fr da da en
Katz, Janina - Nordic Women's Literature
Født i Krakow i Polen, levede under 2. Verdenskrig i skjul med moderen og har boet i Danmark fra 1969. Hun er cand.mag. i polsk litteraturhistorie og sociologi, har arbejdet som litteraturanmelder og oversætter og været ansat på Det Kongelige Bibliotek i København.
Hendes debutsamling Min moders datter, 1991, blev fulgt af Mit uvirkelige liv (L), 1992, og I mit drømmeland (L), 1993. Mit liv som barbar, 1993, er en til dels selvbiografisk roman om en ung piges liv som polsk ungkommunist. I 1994 kom Heltens tykke kone og andre historier, efterfulgt i 1996 af digtsamlingen Udenfor sæsonen, der med fin ironi og munter undertone tematiserer alder, erindring og kærlighed, samt af Den glade jødinde og andre historier, 1998.
Siden ovenstående biografi blev publiceret i Nordisk Kvindelitteraturhistorie har Janina Katz udgivet digtsamlingerne Varme steder, 1999, Det syvende barn, 2002, Landskabet der blev væk, 2004, Min spaltede tunge, 2006, og Skrevet på polsk, 2011.
Hun har også skrevet fire romaner: Putska, 1998, Fortællinger til Abram, 2001, Drengen fra dengang, 2004, og Længsel på bestilling, 2008. Hun har desuden udgivet erindringsbogen Tilbage til æblerne: prosa og digte, 2010.
Janina Katz har modtaget en række priser og legater, bl.a. Det Danske Akademis Beatricepris i 1999 og Statens Kunstfonds livsvarige ydelse 2002.
Litteratur om/af forfatteren i bibliotek.dk
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.